I praksis brukes makeskifte for eksempel hvor grunneiere ønsker å samle flere spredte eiendommer for å ha én sammenhengende eiendom, eller ellers for å oppnå mer praktiske og hensiktsmessige eiendomsgrenser. Som et alternativt virkemiddel til ekspropriasjon kan også makeskifte forekomme ved at vederlag for en ønsket eiendom ytes i form av en erstatningseiendom.